Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 604

1. A képzési cél A képzés célja az állatorvosi, illetve humánorvosi alapképzésben elsajátított ismeretek elmélyítése és kiszélesítése, amely a speciális gyakorlati munkavégzést szolgálja. A szakma és a határterületek új tudományos eredményei alapozzák meg a gyakorlati ismereteket. Új vizsgálati módszereket, valamint hagyományos és újabb elbírálási elveket és szabályokat kell elsajátítani a hús- és élelmiszer-vizsgálatban. A hatósági ellenõrzés új jellegének és módjának ismerete szükséges az új állat-egészségügyi és élelmiszertörvény, valamint ezek végrehajtási rendeletei alapján. Egyre nagyobb jelentõségû a termelési folyamatok ellen- õrzése, ennek nemzetközileg kialakult rendszere. Kiemelt jelentõségûek a nemzetközi követelmények, elsõsorban az EU szabályozás ismerete és a hazai harmonizálási lehetõségek. Mindezen új szakmai és szabályozási ismeretek birtokában felel meg az állatorvosi élelmiszer-higiénikus azoknak a kibõvült feladatoknak, amelyek egyrészt a hazai új termelési és tulajdonviszonyok között jelentkeznek, másrészt a nemzetközi követelményekben megfogalmazódnak.

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes